C 288/38

Az (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele.

(2022/C 288/06)

Ezen értesítés közzétételére az (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.

ÉRTESÍTÉS STANDARD MÓDOSÍTÁS JÓVÁHAGYÁSÁRÓL

„Verdicchio dei Castelli di Jesi”

PDO-IT-A0482-AM04

Az értesítés időpontja: 2022.5.6.

A JÓVÁHAGYOTT MÓDOSÍTÁS LEÍRÁSA ÉS INDOKOLÁSA

1. Csomagolás – tárolóedények és űrtartalom

Leírás: a „Verdicchio dei Castelli di Jesi” bor csomagolásához az üveg mellett megengedett a többrétegű polietilénből vagy poliészterből készült bortömlők használata is, amelyeket kartonból vagy más merev anyagból készült, legalább a nemzeti és uniós jogszabályokban előírt minimális űrtartalmú rekeszekben kell elhelyezni.

Indokolás: a módosítással lehetővé válik a Verdicchio dei Castelli di Jesi bor üvegtől eltérő tárolóedényekbe történő csomagolása, ami a termelők által gondos műszaki és kereskedelmi értékelések után megfogalmazott kérés volt.

A módosítás a termékleírás 8. cikkét és az egységes dokumentum 9. szakaszát érinti.

2. Az ellenőrző szervre való hivatkozások – címváltozás

Leírás: a Valoritalia società per la certificazione delle qualità e delle produzioni vitivinicole italiane S.r.l. (a minőségi tanúsítással és az olasz bortermeléssel foglalkozó vállalat) címe Via Piave N. 24 helyett Via Venti Settembre n. 98/G – 00187 Roma lett.

Indokolás: áthelyezésre került a Verdicchio dei Castelli di Jesi eredetmegjelölésért felelős ellenőrző szerv létesítő okirat szerinti székhelye.

E módosítás a termékleírás 10. cikkére vonatkozik, de nem érinti az egységes dokumentumot.

EGYSÉGES DOKUMENTUM

1. A termék elnevezése

Verdicchio dei Castelli di Jesi

2. A földrajzi árujelző típusa:

OEM – oltalom alatt álló eredetmegjelölés

3. A szőlőből készült termékek kategóriái

1. Bor

5. Minőségi pezsgő

4. A bor(ok) leírása:

1. Verdicchio dei Castelli di Jesi

RÖVID SZÖVEGES LEÍRÁS

A „Verdicchio dei Castelli di Jesi” OEM borokat szalmasárga szín, finom, mandulára emlékeztető illat, harmonikus, száraz íz, és kellemesen keserű utóíz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

2. Verdicchio dei Castelli di Jesi Classico

RÖVID SZÖVEGES LEÍRÁS

A „Verdicchio dei Castelli di Jesi Classico” OEM borokat szalmasárga szín, finom illat, harmonikus, száraz íz és kellemesen keserű utóíz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

3. Verdicchio dei Castelli di Jesi Classico Superiore

RÖVID SZÖVEGES LEÍRÁS

A „Verdicchio dei Castelli di Jesi Classico” OEM borokat a halvány szalmasárga szín, jellegzetes, finom illat, harmonikus, száraz íz és kellemesen keserű utóíz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

4. Verdicchio dei Castelli di Jesi Passito

RÖVID SZÖVEGES LEÍRÁS

A „Verdicchio dei Castelli di Jesi Passito” OEM borokat sötét szalmasárgától a borostyánsárgáig terjedő szín, jellegzetes intenzív illat és félédes-édes, harmonikus, bársonyos, jellegzetes íz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,00 gramm/liter, borkősavban kifejezve Maximális illósavtartalom (milliekvivalens/liter) 25 Maximális összes kén-dioxid-tartalom (milligramm/liter)

5. Verdicchio dei Castelli di Jesi spumante

RÖVID SZÖVEGES LEÍRÁS

A „Verdicchio dei Castelli di Jesi Spumante” OEM borokat tartós és finom hab, zöldes árnyalatokban játszó, többé-kevésbé intenzív szalmasárga szín, sajátos finom, sokrétű és összetett illat, abszolút száraz-száraz, friss, finom és harmonikus íz jellemzi.

Általános analitikai jellemzők Maximális összes alkoholtartalom (térfogatszázalék) Minimális tényleges alkoholtartalom (térfogatszázalék) Minimális összes savtartalom 4,50 gramm/liter, borkősavban kifejezve Maximális illósavtartalom (milliekvivalens/liter) Maximális összes kén-dioxid-tartalom (milligramm/liter)

5. Borkészítési eljárások

5.1. Különleges borászati eljárások

—

5.2. Maximális hozamok:

1. Verdicchio dei Castelli di Jesi 14 000 kilogramm szőlő hektáronként

2. Verdicchio dei Castelli di Jesi Classico 14 000 kilogramm szőlő hektáronként

3. Verdicchio dei Castelli di Jesi Classico Superiore 11 000 kilogramm szőlő hektáronként

4. Verdicchio dei Castelli di Jesi passito 14 000 kilogramm szőlő hektáronként

6. Körülhatárolt földrajzi terület

A „Verdicchio dei Castelli di Jesi” OEM borok előállítására alkalmas termőterület Ancona és Macerata megyében található.

A területet az Esino folyó földrajzi vízgyűjtő területén belül található, és azt Ancona megye 22 belső települése és Macerata megye 2 belső települése alkotja.

7. Fontosabb borszőlőfajták

Verdicchio bianco B. - Verdicchio

8. A kapcsolat(ok) leírása

Verdicchio dei Castelli di Jesi

A „Verdicchio dei Castelli di Jesi” OEM borok előállítására szolgáló területen a szőlőtermesztés és a bortermelés, valamint a pezsgő és a „passito” (szalmabor) előállítása évszázados hagyományokkal rendelkezik és dokumentokkal van alátámasztva.

Az évszázadok során az emberi tényezők hatása volt érezhető abban, hogy a Verdicchio fajtát választották a területen való termesztésre, továbbá a szőlőművelési rendszerek fejlődésében és a borászati eljárásokban.

A természeti (domborzati, éghajlati és talajtani) és az emberi tényezők kölcsönhatása a „Verdicchio dei Castelli di Jesi” OEM boroknak egyedi, máshol nem reprodukálható minőségi és érzékszervi jellemzőket kölcsönöz.

9. További alapvető feltételek (csomagolás, címkézés, egyéb követelmények)

A szőlőtermesztés évének feltüntetése

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Verdicchio dei Castelli di Jesi”, a „Verdicchio dei Castelli di Jesi” Classico, a „Verdicchio dei Castelli di Jesi” Superiore, a „Verdicchio dei Castelli di Jesi” Passito és a „Verdicchio dei Castelli di Jesi” Spumante Riserva OEM borok címkéjén kötelező feltüntetni a szőlő termesztési évét.

Csomagolás és tárolóedények. Bizonyos zárási módszerek használatának tilalma

Jogi keret:

Az uniós jogszabályokban

A további feltétel típusa:

A címkézésre vonatkozó kiegészítő rendelkezések

A feltétel leírása:

A „Verdicchio dei Castelli di Jesi” típusú bor esetében az üveg mellett megengedett a többrétegű polietilénből vagy poliészterből készült bortömlők használata is, amelyeket kartonból vagy más merev anyagból készült, legalább a nemzeti és uniós jogszabályokban előírt minimális űrtartalmú rekeszekben kell elhelyezni.

A „Verdicchio dei Castelli di Jesi Classico” bort csak legfeljebb 5 liter űrtartalmú üvegpalackban szabad forgalomba bocsátani.

A „Verdicchio dei Castelli di Jesi Classico Superiore” bort csak legfeljebb 3 liter űrtartalmú üvegpalackban szabad forgalomba bocsátani, és e típusok esetében tilos a feltépőfüles kupakok és a koronakupakok használata.

A termékleíráshoz vezető link

https://www.politicheagricole.it/flex/cm/pages/ServeBLOB.php/L/IT/IDPagina/18115

(1) HL L 9., 2019.1.11., 2. o.